[Sisesta Ühingu nimi]  
**PÕHIKIRI**

1. ÄRINimi ja asukoht
   1. Ärinimi

Osaühingu ärinimi on [sisesta] (“**Ühing**”).

* 1. Asukoht

Ühingu asukoht on [sisesta], Eesti Vabariik.

1. OSAKAPITAL JA OSAD
   1. Osakapitali suurus

Ühingu miinimumosakapital („**Osakapital**“) on [sisesta] eurot ja maksimumosakapital [sisesta] eurot. Miinimumosakapitali ja maksimumosakapitali piires võib Osakapitali suurendada ja vähendada käesolevat põhikirja („**Põhikiri**“) muutmata.

* 1. Osad

Ühingu iga osa („**Osa**“) väikseim nimiväärtus on üks eurosent. Kui Osa nimiväärtus on suurem, peab see olema ühe eurosendi[[1]](#footnote-1) täiskordne.

* 1. Ülekurss

Osasid võib välja lasta ülekursiga.

* 1. Osanike õigused

Osad annavad nende omajale („**Osanik**“) Põhikirjas sätestatud õigused ning niivõrd, kuivõrd käesolev Põhikiri seda ei reguleeri, õigusaktides sätestatud õigused.

* 1. Hääleõigused

Iga Osa annab selle omajale õiguse osaleda Osanike pädevuses olevate otsuste vastuvõtmisel. Osa nimiväärtuse iga eurosent annab Osanikule ühe hääle[[2]](#footnote-2).

* 1. Osade eest tasumine

Osade eest tasutakse rahas ja/või mitterahalise sissemaksega. Osade eest tasumise kord määratletakse Osanike otsusega. Mitterahalise sissemakse väärtust hindab juhatus. Mitterahalise sissemakse hindamist peab seaduses sätestatud juhtudel kontrollima audiitor, kes esitab kirjaliku arvamuse mitterahalise sissemakse väärtuse vastavuse kohta seaduses sätestatud nõuetele.

1. eelisõigused uute OMAKAPITALIINSTRUMENTIDE väljalaskmisel
   1. Eelismärkimisõigus

Võttes arvesse punkte 3.2 ja 3.3, on Osanikel proportsionaalne eesõigus (“**Eelismärkimisõigus**”) märkida Osakapitali suurendamisel väljalastavaid uusi Osasid, nagu on sätestatud äriseadustiku paragrahvis 193 (“**Uued Osad**”), ja omandada optsioone, konverteeritavaid laene ja muid instrumente, mis annavad selle omanikule õiguse omandada Osasid (koos Uute Osadega “**Omakapitaliinstrumendid**”).

* 1. Õigus välistada Eelismärkimiseõigus

Eelismärkimisõiguse märkida Omakapitaliinstrumente võib välistada vastavalt äriseadustiku paragrahvi 193 lõikele 3 Osanike otsusega, mille poolt on antud seaduse ja Põhikirjaga nõutav arv hääli.

* 1. Kohustus välistada Eelismärkimiseõigus

Osanike Eelismärkimiseõigus märkida Omakapitaliinstrumente tuleb välistada:

* + 1. optsioonide suhtes, mis antakse Optsioonifondist (defineeritud allpool) kooskõlas Põhikirjaga, ning Osade suhtes, mis väljastatakse seoses Optsioonifondist antud optsioonide realiseerimisega kooskõlas Põhikirjaga;
    2. Osade suhtes, mis lastakse välja Omakapitaliinstrumentide alusel, mis on heaks kiidetud vastavalt Põhikirjale.

1. Osade võõrandamine, koormamine ja jagamine, Optsioonifond
   1. Võõrandamiseks vajalik nõusolek

Osa või Osast osa Võõrandamiseks teisele Osanikule või kolmandale isikule, välja arvatud Ühingule, on nõutav Juhatuse kirjalikku taasesitamist võimaldavas vormis nõusolek (mille andmise poolt peab olema üle poole Juhatuse liikmetest). Juhatus on kohustatud andma eelnimetatud nõusoleku, kui kõik Osade Võõrandamisele Asutajate Lepinguga (ingl. *Founders’ Agreement*) kehtestatud tingimused on täidetud ning Juhatusel on õigus anda eelnimetatud nõusolek üksnes juhul, kui kõik eelnimetatud tingimused on täidetud. Käesolevas Põhikirjas tähendab “**Võõrandamine**” mis tahes loovutamist, muud käsutust või võõrandamist, olenemata sellest, kas see on viidud läbi müügi, kinke, mitterahalise sissemakse või muus vormis.

* 1. Nõusolek kui Võõrandamise tingimus

Punktis 4.1 sätestatu on Osa Võõrandamise tingimuseks äriseadustiku paragrahvi 149 lõike 3 esimese lause tähenduses. Eelnimetatud tingimuse täitmiseta tehtud Osa või Osast osa Võõrandamise tehing on tühine.

* 1. Võõrandamise nõusolekut mittevajavad juhud

Punktid 4.1 ja 4.2 ei kohaldu füüsilisest isikust Osaniku poolt talle kuulva Osa Võõrandamisel täies ulatuses vastavale Osanikule kuuluvale äriühingule, tingimusel, et vastav äriühing liitub Ühingu osanike lepinguga.

* 1. Osade koormamine

Osanik ei või koormata oma Osa ühegi Koormatisega, välja arvatud juhul, kui kõik teised Osanikud on kiitnud Koormatise eelnevalt heaks vähemalt kirjalikku taasesitamist võimaldavas vormis. Põhikirja tähenduses on “**Koormatis”** (a) igasugune tagatis, sealhulgas pant, hüpoteek, finantstagatise kokkulepe, omandiõiguse säilitamise kokkulepe või tagatise loovutamine; (b) kolmandale isikule kuuluv nõue või õigus, sealhulgas ilma piiranguteta märkimise eesõigus, eelisostuõigus, optsioon, nõusoleku nõue, rent; (c) igasugune muu koormatis või kitsendus.

* 1. Osade jagamine

Osa jagamiseks ei ole vaja Osanike otsust.

* 1. Osade võõrandamise ja pantimise käsutustehingule kohalduv vorminõue

Kui Osakapital on vähemalt 10 000 eurot ning see on täielikult sisse makstud, ei kohaldata Osa võõrandamise käsutustehingule äriseadustiku paragrahvi 149 lõikes 4 sätestatud notariaalse tõestamise nõuet. Sellisel juhul peab Osa võõrandamise või pantimise käsutustehing olema tehtud vähemalt kirjalikku taasesitamist võimaldavas vormis.

1. osanikud
   1. Osanike pädevus

Osanike pädevuses on järgmised küsimused:

* + 1. Põhikirja muutmine;
    2. Osakapitali muutmine; Eelismärkimisõiguse välistamine võttes arvesse punktides 3.2 ja 3.3 toodut;
    3. optsioonide ning vahetusvõlakirjade väljalaskmine, konverteeritavate laenude võtmine ning muude instrumentide väljastamine, mis annavad õiguse uute Osade omandamiseks (konverteerimise, õiguste teostamise kaudu või muul viisil), välja arvatud optsioonide andmine kooskõlas punkti 5.1.5 kohaselt heakskiidetud optsiooniplaani või optsiooniprogrammiga Lihtosade suhtes, mille kogunimiväärtus on heaks kiidetud vastavalt punktile 5.1.6; mis tahes eelnimetatud tehingu oluliste tingimuste muutmine;
    4. uute Osade või punktis 5.1.3 nimetatud instrumentide märkimise eesõiguse välistamine;
    5. optsiooniplaani või optsiooniprogrammi heakskiitmine ja nende oluliste tingimuste muutmine;

* + 1. [VALIKULINE: mis tahes optsiooniplaani või optsiooniprogrammi alusel väljalaskmiseks reserveeritud Lihtosade kogunimiväärtuse heakskiitmine ning selle muutmine;]
    2. oma Osade omandamine ja vastavate Osade Võõrandamine;
    3. Ühingu ühinemise, jagunemise, ümberkujundamise ja lõpetamise otsustamine;
    4. Ühingu kogu vara või peaaegu kogu vara (sealhulgas intellektuaalne omand) Võõrandamine või kogu või peaaegu kogu Ühingu intellektuaalse omandi suhtes ainulitsentsi andmine;
    5. kasumi jaotamine;
    6. juhatuse liikmete valimine ja tagasikutsumine;
    7. majandusaasta aruande kinnitamine;
    8. audiitori valimine;
    9. erikontrolli määramine ning erikontrolli teostaja tasustamise põhimõtete määramine;
    10. punktides 5.1.1- 5.1.14 nimetatud toimingute tegemine Ühingu tütarühingu suhtes;
    11. muude seadusega Osanike pädevusse antud küsimuste otsustamine.
  1. Osanike otsused

Osanikud võtavad vastu otsuseid nende pädevuses olevates küsimustes kas Osanike koosolekul vastavalt punktis 5.3 toodud korrale või koosolekut kokku kutsumata vastavalt punktis 5.4 toodud korrale.

* 1. Osanike koosolek
     1. Osanike koosolek toimub juhatuse poolt määratud ajal ja kohas.
     2. Osanike koosoleku kutsub kokku juhatus, kui seaduses ei ole sätestatud teisiti. Juhatus teatab Osanike koosoleku kokkukutsumisest kõigile osanikele selliselt, et vastav teade jõuaks adressaadini vähemalt seitse päeva enne Osanike koosoleku toimumist.
     3. Osanike koosolek on pädev võtma vastu otsuseid punktides 5.1.1-5.1.15 nimetatud küsimustes üksnes siis, kui koosolekul on esindatud üle poole kõigi Osadega esindatud häältest.
  2. Osanike otsuste vastuvõtmine koosolekut kokku kutsumata
     1. Osanike otsuse vastuvõtmiseks koosolekut kokku kutsumata vastavalt äriseadustiku paragrahvile 173 saadab juhatus vastavasisulise teate koos otsuse eelnõuga vähemalt kirjalikku taasesitamist võimaldavas vormis kõigile Osanikele, määrates tähtaja, mis ei või olla lühem kui viis päeva teate tegemisest, mille jooksul Osanik peab esitama otsuse kohta oma seisukoha vähemalt kirjalikku taasesitamist võimaldavas vormis. Osaniku poolt nimetatud tähtaja jooksul vastuse andmata jätmine loetakse otsuse vastu hääletamiseks. Juhatus koostab hääletustulemuste kohta hääletusprotokolli ja saadab selle viivitamata Osanikele.
     2. Tingimusel, et Osanike otsus vormistatakse seaduses sätestatud viisil ning sellele kirjutavad alla kõik Osanikud, võib Osanike otsuse vastu võtta ka punktis 5.4.1 sätestatud korda järgimata. Sellisel juhul loetakse Osanike otsus vastu võetuks, kui sellele on kirjutanud alla kõik Osanikud.
  3. Otsuste vastuvõtmiseks nõutav häälteenamus

Osanike otsus (nii koosolekul kui ka koosolekut kokku kutsumata) on vastu võetud, kui otsuse poolt on antud üle [sisesta][[3]](#footnote-3) kõigi Osadega esindatud häältest, kui seadusega ei ole ette nähtud suurema häälteenamuse nõuet.

1. juhatus
   1. Juhatuse pädevus

Juhatus on Ühingu juhtorgan, mis esindab ja juhib Ühingut.

* 1. Juhatuse liikmed

Juhatus koosneb ühest kuni [sisesta] liikmest, kes valitakse tähtajatult. Juhatuse liikmed valitakse ja kutsutakse tagasi Osanike otsusega.

* 1. Esindusõigus

Iga juhatuse liige võib Ühingut esindada tehingutes ja muudes õigustoimingutes.

1. Majandusaasta
   1. Majandusaasta

Ühingu majandusaasta algab 1. jaanuaril ja lõppeb 31. detsembril.

1. MÄRKUS PROJEKTI JUURDE: Äriseadustiku kohaselt peab ühe osa väikseim nimiväärtus olema üks euro**sent** ja kui osa nimiväärtus on suurem kui üks euro**sent** peab see olema ühe euro**sendi** täiskordne. Põhikirjas võib endiselt sätestada et osa väikseim nimiväärtus on üks euro. Kui kasutaja muudab käesolevas punktis 2.2 olevaid arve, on soovitatav muuta vastavalt ka punktis 2.5 toodud arve. [↑](#footnote-ref-1)
2. MÄRKUS PROJEKTI JUURDE: Äriseadustiku kohaselt annab osa nimiväärtuse iga **üks eurosent** osa omanikule ühe hääle, kui põhikirjaga pole ette nähtud teisiti. Kui kasutaja muudab käesolevas punktis 2.5 olevaid arve, on soovitatav muuta vastavalt ka punktis 2.2 toodud arve. [↑](#footnote-ref-2)
3. MÄRKUS PROJEKTI JUURDE: Sisesta see protsent häältes, mis on nõutav osanike otsuse vastuvõtmiseks. Selle võib märkida ka murdarvuna, nt 2/3, 3/4. Minimaalselt peab olema see 50%, st otsuse vastu võtmiseks peab poolt olema üle 50%. [↑](#footnote-ref-3)