[Osaühingu nimi]  
**PÕHIKIRI**

1. DEFINITSIOONID
   1. Definitsioonid

Käesolevas Põhikirjas kasutatud suure algustähega mõistetel on neile Lisas 1 omistatud tähendus.

1. ÄRINIMI JA ASUKOHT
   1. Ärinimi

Osaühingu ärinimi on [sisesta].

* 1. Asukoht

Osaühingu asukoht on [sisesta], Eesti Vabariik.

1. OSAKAPITAL JA OSAD
   1. Osakapitali suurus
      1. Osakapitali minimaalne suurus on [sisesta] eurot ja maksimaalne suurus on [sisesta] eurot. Osakapitali võib suurendada ja vähendada minimaalse ja maksimaalse Osakapitali suuruse piires käesolevat Põhikirja muutmata.
      2. [VALIKULINE: Juhatusel on õigus suurendada Osakapitali rahaliste sissemaksetega kuni [lisa kuupäev] kuni [sisesta summa] euro võrra, et lasta välja [Seed Eelisosasid / Lihtosasid][VALIKULINE: Investorite Enamuse poolt kirjalikku taasesitamist võimaldavas vormis heakskiidetud isikutele ning tingimustel]].
   2. Osad
      1. Osakapital jaguneb järgmist liiki osadeks:
         1. Lihtosad;
         2. Seed Eelisosad [ning]
         3. [kustuta või lisa täiendavate osade liikide nimetused]
      2. Iga Osa väikseim nimiväärtus on üks eurosent. Kui Osa nimiväärtus on suurem, peab see olema ühe eurosendi[[1]](#footnote-2) täiskordne.
      3. Osasid võib välja lasta ülekursiga.
      4. Igale Osanikule võib kuuluda üks sama liiki Osa. Kui Osanik omandab täiendava sama liiki Osa, suureneb vastavalt sellele Osanikule kuuluva sama liiki Osa nimiväärtus.
      5. Osad annavad nende omanikele käesolevas Põhikirjas sätestatud õigused ning niivõrd, kuivõrd käesolev Põhikiri seda ei reguleeri, õigusaktides sätestatud õigused.
   3. Hääleõigused
      1. Iga Lihtosa ja iga Eelisosa annab selle omanikule õiguse osaleda otsuste tegemisel Osanike pädevusse kuuluvates küsimustes.
      2. Iga Osa nimiväärtuse üks eurosent annab Osa omajale ühe hääle[[2]](#footnote-3). Lihtosade ja Eelisosade omajad hääletavad koos nagu ühte liiki Osade omajad kõigis Osanike pädevusse kuuluvates küsimustes, kui käesolevas Põhikirjas pole sätestatud teisiti.
   4. Likvideerimise Eelisjaotis[[3]](#footnote-4)
      1. Likvideerimissündmuse puhul on Investoritel varade ja/või tulu (jaotise) jaotamisel käesolevas punktis 3.4 sätestatud eelisõigused.
      2. Likvideerimissündmuse saabumisel jaotatakse Osaühingu jaotamiseks vabad varad Osanike vahel järgmiselt:[[4]](#footnote-5)
         1. esimesena makstakse igale Investorile eelisjärjekorras kõigi Lihtosanike ees selline summa igale Investorile kuuluva Eelisosa nimiväärtuse ühe eurosendi kohta, mis võrdub (i) Investori poolt vastava Eelisosa märkimisel makstud summaga (iga *Seed*-Eelisosa nimiväärtuse eurosendi kohta), mis on välja toodud Osanike Lepingus („**Eelisjärjekorras Makstav Summa**“) või (ii) summaga, mis oleks kuulunud väljamaksmisele juhul, kui Osanikele jaotamisele kuuluvad varad oleks jaotatud kõigi Osanike vahel proportsionaalselt neile kuuluvate Osade nimiväärtustega, sõltuvalt sellest, kumb kahest on suurem, tingimusel, et kui Osaühingu varast ei piisa Investoritele nende Eelisosade suhtes Eelisjärjekorras Makstava Summaga võrdse summa väljamaksmiseks, jaotatakse ülejäänud vara Investoritele proportsionaalselt nende vastavate Eelisjärjekorras Makstavate Summade kogusummadega.
         2. teisena jaotatakse ülejäänud Osanikele jaotamisele kuuluv vara (kui seda on) Lihtosanike vahel proportsionaalselt neile kuuluvate Lihtosade nimiväärtusega.
      3. Enamusosaluse Müügi korral jaotatakse Müügitulu (Osanikele, kes Võõrandavad Osasid sellise Enamusosaluse Müügi tehingu raames) punktis 3.4.2 sätestatud järjekorras ning Osaühing ja Osanikud teostavad kõik vajalikud toimingud tagamaks, et saadud Müügitulu jaotamine toimuks sellisel viisil.
      4. Varade Müügi korral jaotatakse pärast kõigi Osaühingu kohustuste täitmist Osaühingu järelejäänud vara (ulatuses, millises Osaühing võib seda seaduse kohaselt teha) punktis 3.4.2 sätestatud järjekorras, ent alati tingimusel, et kui Osaühingul pole seaduse kohaselt õigust oma järelejäänud vara nimetatud sätete kohaselt jaotada, võtavad Osaühing ja Osanikud kõik punkti 3.4.2 kohaldamiseks vajalikud meetmed (sh meetmed, mis võivad olla vajalikud Osaühingu vabatahtlikuks lõpetamiseks).
      5. Kui Osaühingu ühinemisega kaasneb Kontrolli Muutumine, jaotatakse Osanike vahel jaotamisele kuuluvad summad punktis 3.4.2 sätestatud järjekorras ning Osaühing ja Osanikud teostavad kõik vajalikud toimingud tagamaks, et summade jaotamine toimub eelnimetatud korras.
      6. Kui punktide 3.4.2-3.4.5 alusel tehakse väljamakseid mitmel korral siis (a) teostatakse iga väljamakse kooskõlas käesoleva punktiga 3.4 nii, nagu see väljamakse oleks ainus väljamakse, võtmata arvesse järgmistel kordadel eeldatavasti tehtavate väljamaksete eeldatavaid summasid; ning (b) igal järgmisel korral tehtav väljamakse tehakse kooskõlas käesoleva punktiga 3.4, võttes arvesse eelmistel kordadel käesoleva punkti 3.4 alusel tehtud väljamakseid.
      7. Mitte ükski Osanik ega Osaühing ei tohi teha ühtegi Likvideerimissündmuseks olevat või seda põhjustavat tehingut, kui vastava tehingu tingimustes pole sätestatud, et Osanikele makstav tasu jaotatakse vastavalt käesoleva punkti 3.4 sätetele.
   5. Osa eest tasumine
      1. Osa eest võib tasuda rahalise ja/või mitterahalise sissemaksega. Osa eest tasutava sissemakse tingimused kehtestatakse Osanike otsusega.
      2. Mitterahalise sissemakse väärtust hindab Juhatus. Seadusega ettenähtud juhtudel kontrollib mitterahalise sissemakse väärtuse hindamist audiitor, kes esitab arvamuse selle kohta, kas mitterahalise sissemakse väärtus vastab seaduse nõuetele.
   6. Osa koormamine
      1. Osanik ei või temale kuuluvat Osa Koormatistega koormata, välja arvatud juhul, kui Juhatus ning Investorite Enamus (mille hulka ei arvestata Osa koormata sooviva Investori hääli) on andnud Koormatise seadmiseks eelneva kirjalikku taasesitamist võimaldavas vormis nõusoleku.
   7. Osa jagamine

Osa jagamiseks ei ole vaja Osanike otsust.

* 1. Osa Võõrandamine
     1. Osa või Osast osa Võõrandamisele kolmandale isikule või Osanikule ei kohaldata äriseadustiku § 149 lõikes 2 sätestatud ostueesõigust.

* + 1. [VALIK 1: Osa või Osast osa Võõrandamiseks teisele Osanikule või kolmandale isikule, välja arvatud Ühingule, on nõutav Juhatuse kirjalikku taasesitamist võimaldavas vormis nõusolek (mille andmise poolt peab olema üle poole Juhatuse liikmetest). Eelmises lauses sätestatud tingimus on Osa võõrandamise tingimuseks äriseadustiku § 149 lõike 3 esimese lause tähenduses. Osa või Osast osa Võõrandamine seda tingimust täitmata on tühine. Juhatus on kohustatud andma eelnimetatud nõusoleku, kui kõik Osade Võõrandamisele Osanike Lepinguga kehtestatud tingimused on täidetud ning Juhatusel on õigus anda eelnimetatud nõusolek üksnes juhul, kui kõik eelnimetatud tingimused on täidetud.][VALIK 2: Osa või Osast osa Võõrandamisel tuleb järgida Osanike Lepingus sätestatud tingimusi.]
  1. Osade võõrandamise ja pantimise käsutustehingule kohalduv vorminõue

Kui Osakapital on vähemalt 10 000 eurot ning see on täielikult sisse makstud, ei kohaldata Osa võõrandamise käsutustehingule äriseadustiku paragrahvi 149 lõikes 4 sätestatud notariaalse tõestamise nõuet. Sellisel juhul peab Osa võõrandamise või pantimise käsutustehing olema tehtud vähemalt kirjalikku taasesitamist võimaldavas vormis.

1. OSANIKUD
   1. Osanike pädevus

Osanike pädevusse kuuluvad järgmised küsimused:

* + 1. Põhikirja muutmine;
    2. uute Osade väljalaskmine või Osakapitali muutmine muul viisil;
    3. optsioonide ning vahetusvõlakirjade väljalaskmine, konverteeritavate laenude võtmine ning muude instrumentide väljastamine, mis annavad õiguse uute Osade omandamiseks (konverteerimise, õiguste teostamise kaudu või muul viisil), välja arvatud optsioonide andmine kooskõlas punkti 4.1.5 kohaselt heakskiidetud optsiooniplaani või optsiooniprogrammiga Lihtosade suhtes, mille kogunimiväärtus on heaks kiidetud vastavalt punktile 4.1.6; mis tahes eelnimetatud tehingu oluliste tingimuste muutmine;
    4. uute Osade või punktis 4.1.3 nimetatud instrumentide märkimise eesõiguse välistamine;
    5. optsiooniplaani või optsiooniprogrammi heakskiitmine ja nende oluliste tingimuste muutmine, kui Osanikud ei ole sellist õigust Nõukogule üle andnud;
    6. mis tahes optsiooniplaani või optsiooniprogrammi alusel väljalaskmiseks reserveeritud Lihtosade kogunimiväärtuse heakskiitmine ning selle muutmine;
    7. oma Osade omandamine ja Võõrandamine;
    8. Osaühingu ühinemise, jagunemise, ümberkujundamise või lõpetamise otsustamine;
    9. Osade esmase avaliku pakkumise otsustamine;
    10. kasumi jaotamine;
    11. punktides 4.1.1–4.1.10 sätestatud toimingute tegemine Osaühingu tütarettevõtja suhtes;
    12. Nõukogu liikmete valimine ja tagasikutsumine;
    13. Nõukogu liikmega või temaga Seotud Isikuga tehingu tegemine ja selle tehingu oluliste tingimuste muutmine; Nõukogu liikme või temaga Seotud Isiku vastu nõude esitamine ning sellistes küsimustes Osaühingu esindaja määramine;
    14. majandusaasta aruande kinnitamine;
    15. audiitori valimine;
    16. erikontrolli määramine ja erikontrolli teostaja tasu suuruse otsustamine;
    17. muude seadusega Osanike pädevusse antud küsimuste otsustamine.
  1. Täiendavat Nõusolekut Vajavad Küsimused

Punktides 4.1.1-4.1.11 loetletud otsuste vastuvõtmiseks või toimingute tegemiseks on nõutav Investorite Enamuse eelnev kirjalikku taasesitamist võimaldavas vormis nõusolek või poolthääled („**Investorite Enamuse Nõusolekut Vajavad Küsimused**“).[VALIKULINE: Punktides 4.1.1-4.1.11 loetletud otsuste vastuvõtmiseks või toimingute tegemiseks on nõutav Asutajate Enamuse eelnev kirjalikku taasesitamist võimaldavas vormis nõusolek või poolthääled (“**Asutajate Enamuse Nõusolekut Vajavad Küsimused** ”).]

* 1. Osanike otsused

Osanikud võtavad nende pädevusse kuuluvates küsimustes otsuseid vastu Osanike koosolekul punktis 4.4 sätestatud viisil või Osanike koosolekut kokku kutsumata punktis 4.5 sätestatud viisil.

* 1. Osanike koosolek
     1. Osanike koosolek toimub Juhatuse poolt määratud ajal ja kohas.
     2. Osanike koosoleku kutsub kokku Juhatus, kui seaduses pole sätestatud teisiti. Juhatus saadab koosoleku toimumise teate kõigile Osanikele selliselt, et vastav teade jõuab adressaadini vähemalt [seitse] päeva enne Osanike koosoleku toimumist.
     3. Kui punktis 4.4.4 ei ole sätestatud teisiti, on Osanike koosolek pädev otsuseid vastu võtma, kui koosolekul on esindatud üle poole Osadega esindatud häältest.
     4. Investorite Enamuse Nõusolekut Vajavates Küsimustes otsuste vastuvõtmiseks on Osanike koosolek otsustusvõimeline üksnes juhul, kui koosolekust võtab osa üle poole kõigi Osadega esindatud häältes, sealhulgas Investorite Enamusele kuuluvate [Eelisosadega] esindatud hääled.[VALIKULINE: Asutajate Enamuse Nõusolekut Vajavates Küsimustes otsuste vastuvõtmiseks on Osanike koosolek otsustusvõimeline üksnes juhul, kui koosolekust võtab osa üle poole kõigi Osadega esindatud häältes, sealhulgas Asutajate Enamusele kuuluvate Osadega esindatud hääled.]
  2. Otsuste vastuvõtmine osanike koosolekut kokku kutsumata
     1. Otsuste vastuvõtmiseks äriseadustiku §-s 173 sätestatud viisil Osanike koosolekut kokku kutsumata saadab juhatus kõigile Osanikele vastava teate koos otsuse eelnõuga, märkides ära tähtaja, mis ei või olla lühem kui [viis] päeva, mille jooksul peab Osanik esitama otsuse kohta oma seisukoha. Kui Osanik nimetatud tähtaja jooksul ei vasta, siis loetakse, et ta on hääletanud otsuse vastu. Juhatus koostab hääletustulemuste kohta hääletusprotokolli ja saadab selle viivitamata kõigile Osanikele.
     2. Osanike otsuse võib võtta vastu punktis 4.5.1 sätestatud korda järgimata, kui otsus on koostatud seaduses sätestatud viisil kirjalikult või elektrooniliselt ning sellele on alla kirjutanud kõik Osanikud. Sellisel juhul loetakse otsus vastu võetuks, kui kõik Osanikud on otsusele alla kirjutanud.
  3. Otsuste vastuvõtmiseks nõutav häälteenamus
     1. Kui punktides 4.6.2 või 4.6.3 ei ole sätestatud teisiti ning seadusega ei ole nõutud suuremat häälteenamust (a) on Osanike koosoleku otsus vastu võetud, kui selle poolt on antud üle poole Osanike koosolekul esindatud häältest, ja (b) Osanike otsus, mis on esitatud vastu võtmiseks koosolekut kokku kutsumata vastavalt punktile 4.5.1, on vastu võetud, kui selle poolt on antud üle poole kõigist Osadega esindatud häältest.
     2. Osanike otsus Investorite Enamuse Nõusolekut Vajavas Küsimuses on vastu võetud üksnes juhul, kui selle poolt on antud vähemalt sellise otsuse vastuvõtmiseks seadusega nõutud minimaalne arv hääli, sealhulgas igal juhul Investorite Enamusele kuuluvate [Eelisosadega] esindatud hääled.

* + 1. [VALIK 1: Osanike otsus Põhikirja muutmiseks, millega muudetakse või lõpetatakse mis tahes Põhikirjas sätestatud Osade klassiga seotud õigusi, on vastu võetud üksnes juhul, kui selle poolt on antud vähemalt sellise otsuse vastuvõtmiseks seaduse ning Põhikirja muude punktidega nõutud minimaalne arv hääli, sealhulgas igal juhul kõik vastava klassi Osadega esindatud hääled.][VALIK 2: Sellise Põhikirja muutmise otsuse vastuvõtmine, millega muudetakse või lõpetatakse mis tahes Põhikirjas sätestatud Osade klassiga seotud õigusi, ei nõua kõigi vastava klassi Osade omajate nõusolekut. Eelnimetatud otsus on vastuvõetud, kui selle poolt on antud vähemalt Põhikirja muutmise otsuse vastuvõtmiseks seaduse ning Põhikirja muude punktidega nõutud minimaalne arv hääli, sealhulgas igal juhul vähemalt [75]% vastava klassi Osadega esindatud häältest.]

1. NÕUKOGU
   1. Ülesanded

Nõukogu planeerib Osaühingu tegevust, korraldab Osaühingu juhtimist ning teostab järelevalvet Osaühingu juhatuse tegevuse üle vastavalt seadusele, käesolevale Põhikirjale ja Osanike otsustele. Käesoleva Põhikirjaga reguleerimata küsimustes on Nõukogul seadusega sätestatud pädevus ning Nõukogu tegutseb seadusega ettenähtud viisil.

* 1. Tehingud, mille tegemiseks on vajalik Nõukogu nõusolek

Järgmisteks tehingute tegemiseks on Juhatusel vajalik Nõukogu nõusolek:

* + 1. oluliste muudatuste tegemine äriplaani; uue äriplaani vastuvõtmine;
    2. aastaeelarve vastuvõtmine või sellesse oluliste muudatuste tegemine või sellest oluline kõrvalekaldumine[VALIKULINE:, kusjuures muudatus või kõrvalekaldumine on „oluline“, kui see ületab [sisesta] protsenti vastavat eelarvestatud summast];
    3. tehingu tegemine laenu või muu võlakohustuse võtmiseks summas, mis ületab eelarves ettenähtud summa, ning sellise tehingu oluliste tingimuste muutmine;
    4. mis tahes muu tehingu tegemine ja sellise tehingu oluliste tingimuste muutmine, kui sellega kaasnevad kulud ja kohustused ületavad eelarves ettenähtud summa;
    5. tehingu tegemine laenu andmiseks või võlakohustuse tagamiseks, käenduse või muu tagatise andmiseks summas, mis ületab eelarves ettenähtud summa, ning sellise tehingu oluliste tingimuste muutmine;
    6. tehingu tegemine Varade Müügiks;
    7. tehingu tegemine, millega Võõrandatakse või antakse kasutusse intellektuaalomandit või muud olulist vara, välja arvatud tavapärase äritegevuse raames antavad lihtlitsentsid; sellise tehingu oluliste tingimuste muutmine;
    8. mis tahes isiku sealhulgas Tütarettevõtja asutamine, selles osaluse omandamine, koormamine või Võõrandamine;
    9. Juhatuse liikmete valimine ja tagasikutsumine;
    10. tehingu tegemine Juhatuse liikmega või temaga Seotud Isikuga ning selle tehingu oluliste tingimuste muutmine; õigusvaidluse pidamine Juhatuse liikmega või temaga Seotud Isikuga ning sellistes küsimustes Osaühingu esindaja määramine;
    11. Osanikuga või temaga Seotud Isikuga tehingu tegemine ja selle tehingu oluliste tingimuste muutmine; Osanikuga või temaga Seotud Isikuga õigusvaidluse pidamine ning sellistes küsimustes Osaühingu esindaja määramine;
    12. olulise kohtu-, vahekohtu- või muu sarnase menetluste algatamine, pidamine või vaidluste lahendamine;
    13. tehingu tegemine võtmetöötaja või olulise teenusepakkujaga; sellise tehingu oluliste tingimuste muutmine või tehingu lõpetamine, välja arvatud *off-the-shelf* või muu sarnase standardse teenuse või litsentsilepingu sõlmimine, mis võimaldab Osaühingul kasutada tarkvara igapäevase majandustegevuse raames;
    14. tehingu tegemine, kui (a) tehinguga kaasnevad ainuõigused või -kohustused või (b) tehinguga kaasneb Osaühingule konkurentsikeeld või värbamisest hoidumise kohustus; mis tahes eelnimetatud tehingu oluliste tingimuste muutmine;
    15. tehingu tegemine, kui sellega kaasnevad kulud või kohustused (eraldivõetuna või mis tahes 12-kuulise perioodi vältel) ületavad [sisesta] eurot (sõltumata sellest, kas vastavad kulud ja kohustused ületavad eelarves kajastatud summasid) ning sellise tehingu oluliste tingimuste muutmine;
    16. punktides 5.2.1–5.2.15 sätestatud toimingute tegemine Tütarettevõtja suhtes.

Nõukogu nõusolekut ei ole vaja ülal loetletud tehingu tegemiseks, kui tehing tehakse (a) Osaühingu ja tema mis tahes otsese või kaudse 100%-lise tütarettevõtja vahel või (b) mis tahes eelnimetatud tütarettevõtjate vahel.

Nõukogu nõusolekut ei ole vaja ühegi muu tehingu tegemiseks peale ülal loetletud tehingute, sõltumata sellest, kas vastav tehing tehakse Osaühingu igapäevase majandustegevuse raames või väljub sellest.

* 1. Investori Nõukogu Liikme Nõusolekut Vajavad Küsimused

Punktides 5.2.1-5.2.16 loetletud tehingute tegemiseks on nõutav Investori Nõukogu Liikme eelnev kirjalikku taasesitamist võimaldavas vormis nõusolek või poolthääl („**Investori Nõukogu Liikme Nõusolekut Vajavad Küsimused**“).

* 1. Koosseis

Nõukogu koosneb [sisesta arv] liikmest, kes valitakse ametisse viieks aastaks.

* 1. Nõukogu liikmete valimine

Nõukogu liikmed valitakse järgmiselt:

* + 1. seni, kuni [investori nimi] on Investor, valivad Osanikud [ühe] Nõukogu liikme [investori nimi] poolt pakutud kandidaatide seast;[[5]](#footnote-6)
    2. Osanikud valivad [sisesta arv] Nõukogu liiget kandidaatide seast, kelle on määranud ühiselt [Asutajate Enamus ja Investorite Enamus], seejuures on lepitud kokku, et iga selline Nõukogu liige peab olema Osanikest sõltumatu;
    3. Osanikud valivad ülejäänud Nõukogu liikmed [Asutajate Enamuse] poolt nimetatud kandidaatide seast.
  1. Esimees

Nõukogu liikmed valivad endi hulgast esimehe, kes korraldab Nõukogu tegevust.

* 1. Nõukogu koosolek
     1. Nõukogu koosolekud toimuvad vähemalt sellise sagedusega, mille näevad ette õigusaktide imperatiivsed sätted.
     2. Nõukogu esimees saadab Nõukogu liikmetele iga koosoleku teate vähemalt [seitse] päeva ette.
     3. Nõukogu koosolek on otsustusvõimeline, kui sellest võtab osa üle poole Nõukogu liikmetest, sh üle poole Investori Nõukogu Liikmetest. Kui koosolek on kutsutud kokku järgides kõiki seadusega ja käesoleva Põhikirjaga kehtestatud nõudeid ja poole tunni möödudes koosoleku toimumise ajaks määratud kellaajast ei ole koosolek otsustusvõimeline, korraldatakse korduskoosolek kuupäeval (mis ei või olla varasem kui kolm Tööpäeva otsustusvõimetu koosoleku toimumise kuupäevast), kellaajal ja kohas, mille määrab kohal viibinud Nõukogu liikmete enamus, sh üle poole kohal viibivatest Investori Nõukogu Liikmetest. Korduskoosolekul ei käsitleta ega otsustata muid küsimusi peale nende, mida oleks saanud seaduse kohaselt arutada ja otsustada esialgsel koosolekul. Korduskoosolek on otsustusvõimeline, kui sellel osaleb üle poole Nõukogu liikmetest.
  2. Otsuste vastuvõtmine Nõukogu koosolekut kokku kutsumata
     1. Nõukogul on õigus võtta vastu otsuseid koosolekut kokku kutsumata.
     2. Otsuse tegemiseks koosolekut kokku kutsumata saadab Nõukogu esimees otsuse eelnõu kõigile Nõukogu liikmetele, määrates tähtaja, mis ei või olla lühem kui [viis] päeva, millise tähtaja jooksul peab Nõukogu liige esitama otsuse kohta oma seisukoha. Nõukogu liikme seisukoht peab olema esitatud kirjalikku taasesitamist võimaldavas vormis. Kui Nõukogu liige ei teata nimetatud tähtaja jooksul, kas ta on otsuse poolt või vastu, loetakse, et ta on hääletanud otsuse vastu. Nõukogu esimees koostab hääletustulemuste kohta koosoleku protokolli asendava hääletusprotokolli, arvestades seadusest tulenevaid nõudeid, ning saadab selle viivitamata Nõukogu liikmetele ja Juhatusele.
     3. Otsuse võib vormistada ka etteteatamiseta ja hääletusprotokollita, kui kõik Nõukogu liikmed otsusega nõustuvad ja selle allkirjastavad. Otsusesse tuleb märkida Nõukogu liikmete nimed ja otsuse tegemise aeg.
  3. Nõukogu otsuste vastuvõtmiseks nõutav häälteenamus
     1. Kui punktis 5.9.2 ei ole sätestatud teisiti ning seadus ei sätesta kõrgema häälteenamuse nõuet, on Nõukogu otsus vastu võetud, kui selle poolt hääletab üle poole koosolekul viibivatest Nõukogu liikmetest või – kui otsus võetakse vastu koosolekut kokku kutsumata vastavalt punktidele 5.8.1-5.8.2 - kui otsuse poolt hääletab üle poole kõigist Nõukogu liikmetest.
     2. Nõukogu otsus Investori Nõukogu Liikmete Nõusolekut Vajavates Küsimustes on vastu võetud, kui selle poolt hääletab üle poole koosolekul viibivatest Nõukogu liikmetest, sealhulgas [vähemalt üks / üle poole] Investori Nõukogu Liikmetest või – kui otsus võetakse vastu koosolekut kokku kutsumata vastavalt punktidele 5.8.1-5.8.2 - kui otsuse poolt hääletab üle poole kõigist Nõukogu liikmetest, sealhulgas [vähemalt üks / üle poole] Investori Nõukogu Liikmetest.
     3. Nõukogu Esimees [omab / ei oma] otsustavat häält.
  4. Nõukogu töökord

Põhikirja käesoleva punkti 5 sätted on Nõukogu töökorraks seaduse tähenduses.

* 1. [VALIKULINE:Vaatleja õigused[[6]](#footnote-7)

[sisesta nimi] omab õigust määrata Nõukogusse hääleõiguseta vaatleja, kes võib osaleda Nõukogu koosolekutel hääleõiguseta vaatleja rollis. Osaühing kohustub tagama, et sellisele vaatlejale antakse koopiad kõigist teadetest, protokollidest, nõusolekutest ja teistest Nõukogu liikmetele edastatavatest materjalidest samal ajal ja samal viisil, nagu need esitatakse Nõukogu liikmetele, tingimusel, et vaatleja on võtnud kohustuse hoida kogu talle edastatud mitteavalikku teavet konfidentsiaalsena.]

1. JUHATUS
   1. Juhatuse pädevus
      1. Juhatus on Osaühingu juhtorgan, mis esindab ja juhib Osaühingut. Juhatus võib teha punktis 4.1 loetletud toiminguid üksnes Osanike eelneval nõusolekul ning punktis 5.2 loetletud toiminguid üksnes Nõukogu eelneval nõusolekul.
   2. Juhatuse liikmed
      1. Juhatus koosneb [ühest kuni kolmest] liikmest. Juhatuse liikmed valitakse tähtajatult.
      2. Juhatuse liikmed valitakse ja kutsutakse tagasi Nõukogu otsusega.
2. ESINDAMINE

Iga Juhatuse liige võib esindada Osaühingut kõigis tehingutes või muudes õigustoimingutes üksinda.

1. MAJANDUSAASTA

Osaühingu majandusaasta algab 1. jaanuaril ja lõpeb 31. detsembril.

1. LISAD

Käesoleval Põhikirjal on järgmised Lisad:

Lisa 1 DEFINITSIOONID

**LISA 1  
DEFINITSIOONID**

Käesolevas Põhikirjas kasutatakse allpool loetletud suure algustähega mõisteid järgmises tähenduses:

|  |  |
| --- | --- |
| „**Asutaja**“ | igaüks järgmistest isikutest: [sisesta nimi], [isikukood / sünniaeg] [sisesta]; [sisesta nimi], [isikukood / sünniaeg] [sisesta]. |
| [VALIKULINE: „**Asutajate Enamus**“ | Ametisuhet omavad Asutajad, kellele (otseselt või Asutaja Valdusettevõtjate kaudu) kuuluvate Osade nimiväärtus kokku esindab rohkem kui 50% kõigi Ametisuhet omavate Asutajate Osade nimiväärtusest kokku.  „Ametisuhe“ eeltoodud tähenduses tähendab töösuhet, juhatuse liikme ametisuhet või muud teenuse lepingust tulenevat suhet Osaühinguga.] |
| [VALIKULINE: „**Asutajate Enamuse Nõusolekut Vajavad Küsimused**“ | määratletud punktis 5.3.] |
| „**Asutaja Valdusettevõtja**“ | on vastava Asutaja äriühing, mille kõik aktsiad/osad ja neist tulenev hääleõigus kuulub üksnes sellele Asutajale. |
| „**Eelisjärjekorras Makstav Summa**“ | määratletud punktis 3.4.2. |
| „**Eelisosad**“ | Seed Eelisosad ning [kustuta või lisa täiendavad Osade klassid].  Seejuures:  „Seed Eelisosa“ on Osaühingu Seed eelisosa, mis annab selle omajale Põhikirjas sätestatud Seed eelisosade liigiga seotud õigused ning – ulatuses, milles vastavad õigused ei ole reguleeritud Põhikirjas – seadusega sätestatud õigused.  [kustuta või lisa täiendavad Osade klassid] |
| „**Enamusosaluse Müük**“ | mis tahes Osade Võõrandamise tehingu täitmine, mille tagajärjel Osade omandaja ning tema poolt Kontrollitavad, teda Kontrollivad või ühise Kontrolli all olevad isikud omandavad Osaühingu üle Kontrolli, sõltumata sellest, kas see toimub ühe või mitme omavahel seotud tehinguga, välja arvatud juhul, kui Võõrandamine kujutab endast Välistatud Tehingut. |
| „**Esialgne Tasu**“ | määratletud punktis 3.4.6. |
| „**Investor**“ | Eelisosa omaja. |
| „**Investori Nõukogu Liige**“ | Nõukogu liige, kes on valitud vastavalt punktile 5.5.1. |
| „**Investori Nõukogu Liikme Nõusolekut Vajavad Küsimused**“ | määratletud punktis 5.3. |
| „**Investorite Enamus**“ | Investorid, kellele kuuluvad [Eelisosad], mille nimiväärtus kokku esindab rohkem kui 50% kõigi [Eelisosade] nimiväärtusest kokku. |
| „**Investorite Enamuse Nõusolekut Vajavad Küsimused**“ | määratletud punktis 4.2. |
| „**isik**“ | füüsiline isik, juriidiline isik, seltsing või mis tahes registreerimata ühendus. |
| „**Juhatus**“ | Osaühingu juhatus. |
| „**Kontroll**“**,** „**Kontrollitav**“**,** „**Kontrolliv**“ | viitab suhtele, milles üks isik on teise isiku poolt kontrollitav äriühing väärtpaberituru seaduse § 10 tähenduses. |
| „**Kontrolli Muutumine**“ | vastava isiku üle Kontrolli omandamine või Võõrandamine. |
| „**Kontserni Äriühing**“ | Osaühing või selle tütarettevõtja. |
| „**Koormatis**“ | (a) mis tahes tagatis, sh pant, hüpoteek, finantstagatiskokkulepe, omandireservatsiooni kokkulepe või tagatisloovutamine; (b) mis tahes kolmandale isikule kuuluv nõue või õigus, sealhulgas märkimise eesõigus, ostueesõigus, optsioon, nõusoleku nõue, üürimine; (c) mis tahes muu koormatis või piirang. |
| „**Lihtosa**“ | Osaühingu lihtosa, mis annab selle omajale Põhikirjas sätestatud Lihtosade liigiga seotud õigused ning – ulatuses, milles vastavad õigused ei ole reguleeritud Põhikirjas – seadusega sätestatud õigused. |
| „**Lihtosanik**“ | Lihtosa omaja. |
| „**Likvideerimise Eelisjaotis**“ | määratletud punktis 3.4.2(a). |
| „**Likvideerimissündmus**“ | * + - * 1. Osaühingu lõpetamine;         2. Osaühingu ühinemine, millega kaasneb Kontrolli Muutumine;         3. Varade Müük; ja/või         4. Enamusosaluse Müük. |
| „**Müügitulu**“ | tasu (kaasa arvatud edasilükatud ja/või tingimuslik tasu), mis makstakse rahas või muul viisil Osanikele, kes Võõrandavad oma Osad Enamusosaluse Müügi raames. |
| „**Nõukogu**“ | Osaühingu nõukogu. |
| „**Osa**“ | Osaühingu osa. |
| „**Osakapital**“ | Osaühingu osakapital. |
| „**Osanik**“ | Osa omaja. |
| „**Osanike Leping**“ | Osanike vahel sõlmitud Osaühingu osanike leping (sellisena, nagu see vastaval ajahetkel kehtib). |
| „**Osaühing**“ | [sisesta osaühingu nimi], registrikood [sisesta]. |
| „**Põhikiri**“ | käesolev põhikiri. |
| „**Seotud Isik**“ | isikuga seotud osapool Rahvusvaheliste Raamatupidamisstandardite Nõukogu poolt vastu võetud IAS 24 tähenduses (Seotud osapooli käsitleva teabe avalikustamine). |
| „**Tööpäev**“ | mis tahes päev, välja arvatud laupäev, pühapäev või Eesti rahvus- või riigipüha. |
| „**Varade Müük**“ | kogu või sisuliselt kogu Kontserni Äriühingute vara (sh intellektuaalse omandi õiguste) Võõrandamine või ainulitsentsi andmine kõigile või sisuliselt kõigile Kontserni Äriühingute intellektuaalse omandi õigustele, sõltumata sellest, kas see toimub ühe või mitme omavahel seotud tehinguga, välja arvatud juhul, kui Võõrandamine kujutab endast Välistatud Tehingut. |
| „**Võõrandamine**“ | mis tahes viisil toimuv üleandmine, muu käsutamine või võõrandamine, sõltumata sellest, kas see toimub müügi, kinke või mitterahalise sissemaksena või muus vormis. |
| „**Välistatud Tehing**“ | tehing, mille ainus eesmärk on (a) asutada valdusettevõtja, mille osanikeks või muude samaväärsete õiguste omajateks on sisuliselt samades osalusproportsioonides isikud, kes vahetult enne sellise tehingu tegemist omasid Osaühingu osasid või muid samaväärseid õigusi; või (b) kaasata Osaühingule investeering heas usus tehtava investeerimistehinguga, mis on Põhikirjas sätestatud korras heaks kiidetud. |

1. MÄRKUS PROJEKTI JUURDE: Äriseadustiku kohaselt peab ühe osa väikseim nimiväärtus olema üks euro**sent** ja kui osa nimiväärtus on suurem kui üks euro**sent** peab see olema ühe euro**sendi** täiskordne. Põhikirjas võib endiselt sätestada et osa väikseim nimiväärtus on üks euro. Kui kasutaja muudab käesolevas punktis 3.2.2 olevaid arve, on soovitatav muuta vastavalt ka punktis 3.3.2 toodud arve. [↑](#footnote-ref-2)
2. MÄRKUS PROJEKTI JUURDE: Äriseadustiku kohaselt annab osa nimiväärtuse iga **üks eurosent** osa omanikule ühe hääle, kui põhikirjaga pole ette nähtud teisiti. Kui kasutaja muudab käesolevas punktis 3.3.2 olevaid arve, on soovitatav muuta vastavalt ka punktis 3.2.2 toodud arve. Eeltoodud muudatuste tegemisel palume mõistete „euro“ või „eurosent“ ühtsuse tagamiseks üle vaadata ka asjaomased Likvideerimise Eelisjaotise ja Ostueesõiguse sätted. [↑](#footnote-ref-3)
3. MÄRKUS PROJEKTI JUURDE: Punktis 3.4 on sätestatud enim kasutatav Likvideerimise Eelisjaotuse alternatiiv – **1x mitteosalev likvideerimise eelisjaotis**. Praktikas kasutatakse ka kahte teist peamist alternatiivi: (a) **osalev likvideerimise eelisjaotis**, mille puhul makstakse investorile kõigepealt talle kuuluv likvideerimise eelisjaotis ning seejärel osaleb investor täiendava tulu jaotamises proportsionaalselt kõigi tema omanduses olevate osadega, ja (b) **ülemmääraga (või osaliselt osalev) likvideerimise eelisjaotis**, mille puhul on investoril alternatiivis (a) sätestatud (täielikku) osalevat likvideerimise eelisjaotist puudutavad õigused, ent summaarne tulu on piiratud teatud ülemmääraga, pärast mida lakkab investor tulu jaotamises „osalemast“. **Mitteosalevale likvideerimise eelisjaotisele** võib kohaldada ka erinevaid kordajaid (nt 1,5x, 2x, 3x jne). [↑](#footnote-ref-4)
4. Märkus: kasutage järgmisi sätteid 1x mitteosaleva likvideerimise eelisjaotise puhul [↑](#footnote-ref-5)
5. MÄRKUS PROJEKTI JUURDE: kui Nõukogus on üle kolme liikme, lisada täiendavad alapunktid. [↑](#footnote-ref-6)
6. MÄRKUS PROJEKTI JUURDE: kustutada, kui Investoritega ei ole kokku lepitud vaatlejate õiguste andmises. [↑](#footnote-ref-7)